**Informacija asmenims, norintiems gauti socialinės pagalbos namuose paslaugas**

Klaipėdos rajono gyventojams teikiamos specialiosios socialinės paslaugos yra skirstomos į socialinės priežiūros (pagalbos į namus) ir socialinės globos paslaugas.

**Pagalbos į namus paslaugos** – tai asmens namuose teikiamos paslaugos, padedant asmeniui (šeimai) tvarkytis buityje bei dalyvauti visuomenės gyvenime.

*Pagalbos į namus gavėjai:* suaugę asmenys su negalia ir jų šeimos, senyvo amžiaus asmenys ir jų šeimos, vaikai su negalia ir jų šeimos, kiti asmenys ir šeimos (laikinai dėl ligos ar kitų priežasčių savarankiškumo netekę asmenys).

**Dienos socialinė globa** yra visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu.

*Dienos socialinės globos paslauga* gali būti teikiama vaikams su negalia, suaugusiems asmenims su negalia, senyvo amžiaus asmenims;

**Kliento namuose teikiamos socialinės paslaugos:**

* Informacijos teikimas ir konsultavimas;
* Tarpininkavimas tarp asmens ir jo aplinkos (kitų institucijų, specialistų, asmenų);
* Pagalba rengiantis, maitinantis, prausiantis;
* Buitinių darbų ruoša (tvarko, valo kambarius, keičia patalynę, plauna langus (iš vidaus pusės);
* Vaistų maisto produktų pirkimas, gaminimas, mokesčių mokėjimas;
* Sveikatos priežiūros paslaugų organizavimas (užrašo specialistų konsultacijoms, palydi į įvairias įstaigas, iškviečia gydytoją);
* Asmeninės higienos paslaugų organizavimas (išskalbia skalbinius);
* Pagalba organizuojant ūkinius darbus;
* Specialiojo transporto paslaugos organizavimas;
* Pagalba apsirūpinant techninėmis pagalbos priemonėmis (vežimėliais, vaikštynėmis, ramentais, funkcinėmis lovomis ir kt.);
* Kitos paslaugos, reikalingos asmeniui pagal jo savarankiškumo lygį.

**Kitos socialinių paslaugų teikimo sąlygos:**

* asmenims, kurių pajamos mažesnės už 2 valstybės remiamų pajamų dydžius (VRP)\*, socialinė pagalba į namus teikiamos nemokamai. Už dienos socialinės globos paslaugų teikimą asmens namuose mokėjimo dydis nustatomas atsižvelgiant į asmens (šeimos) pajamas. Klientai už paslaugas moka pagal patvirtintą mokėjimo už socialines paslaugas tvarkos aprašą;
* sprendimą dėl pagalbos į namus teikimo asmeniui priima Klaipėdos rajono savivaldybės administracijos direktoriaus paskirtas atsakingas asmuo;
* nesant galimybės teikti paslaugas, asmuo, pagal prašymo pateikimo datą yra įrašomas į eilę paslaugoms gauti.

Asmuo norintis gauti socialines paslaugas namuose gali kreiptis į seniūniją pagal savo gyvenamąją vietą.

Informaciją parengė:

Socialinė darbuotoja Inga Rancienė

8 46 471950